CELEX: C2005/045/50
Language: sk
Date: 2005-02-19 00:00:00
Title: Rozsudok Súdu prvého stupňa zo 14. decembra 2004 vo veci T-332/02, Nordspedizionieri di Danielis Livio & C. Snc, Livio Danielis a Domenico D'Alessandro proti Komisii Európskych spoločenstiev (Colná únia — Operácia tranzitu Spoločenstva — Colný únik — Pašovanie cigariet — Odpustenie dovozného cla — Nariadenie (EHS) č. 1430/79 — Článok 13: ustanovenie o spravodlivom zaobchádzaní — Pojem „osobitný prípad“)

19.2.2005   
            
            
               SK
            
            
               Úradný vestník Európskej únie
            
            
               C 45/22
            
         
      ROZSUDOK SÚDU PRVÉHO STUPŇA
   
   zo 14. decembra 2004
   vo veci T-332/02, Nordspedizionieri di Danielis Livio & C. Snc, Livio Danielis a Domenico D'Alessandro proti Komisii Európskych spoločenstiev (1)
   
   (Colná únia - Operácia tranzitu Spoločenstva - Colný únik - Pašovanie cigariet - Odpustenie dovozného cla - Nariadenie (EHS) č. 1430/79 - Článok 13: ustanovenie o spravodlivom zaobchádzaní - Pojem „osobitný prípad“)
   (2005/C 45/50)
   Jazyk konania: taliančina
   Vo veci T-332/02, Nordspedizionieri di Danielis Livio & C. Snc, so sídlom v Terste (Taliansko), Livio Danielis, bydliskom v Terste a Domenico D'Alessandro, bydliskom v Terste, v zastúpení: G. Leone, advokát, proti Komisii Európskych spoločenstiev (pôvodne v zastúpení: X. Lewis a R. Amorosi, splnomocnení zástupcovia, následne p. Lewis, za právnej pomoci p. G. Bambara, advokát, ktorí si zvolili adresu na doručovanie v Luxemburgu), predmetom ktorej je v prvom rade návrh na zrušenie rozhodnutia Komisie č. REM 14/01, z 28. júna 2002, ktorým sa zamietla žiadosť o odpustenie dovozného cla podaná Talianskou republikou v prospech žalobcov a subsidiárne návrh na konštatovanie čiastočného odpustenia colného dlhu zodpovedajúcemu tomuto clu, Súd prvého stupňa (piata komora), v zložení: predsedkyňa komory P. Lindh, sudcovia R. García-Valdecasas a J. D. Cooke, tajomník: J. Palacio González, hlavný referent, vyhlásil dňa 14. decembra 2004 rozsudok, ktorého výrok znie:
   
               1)
            
            
               Žaloba sa zamieta.
            
         
               2)
            
            
               Žalobcovia sú povinní znášať trovy konania, ktoré im vznikli, a nahradiť trovy konania, ktoré vznikli Komisii.
            
         
      (1)  Ú. v. ES C 7, 11. 1. 2003